
Parlamentul  României

Camera  Deputaţilor
Comisia pentru Sănătate şi Familie
                 Nr. 28/ 149 / 1 aprilie    2005 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege privind instituirea unor măsuri financiare pentru îmbunătăţirea asistenţei medicale ( PLX. 111 /2005), aprobat de Senat în şedinţa din 24 martie 2005  şi trimis comisiei pentru examinare, în fond, în procedură de urgenţă, cu adresa nr.PLX. 111 din  30 martie 2005, Camera Deputaţilor fiind  Cameră decizională.


La întocmirea raportului, comisia a avut în vedere  avizul Consiliului Legislativ nr.177 din 8.03.2005.


În raport de obiectul şi conţinutul său, proiectul de lege  face parte din categoria legilor ordinare, în conformitate cu prevederile articolului 73 din Constituţia României, republicată.

               PREŞEDINTE,                                               SECRETAR,

 DEP.ACAD.DR.MIRCEA IFRIM          DEP.DR.DIACONESCU RENICĂ


[image: image2.png]



Parlamentul  României

Camera  Deputaţilor
Comisia pentru Sănătate şi Familie
                            Nr. 28/149/  1 aprilie   2005

R A P O R T 

asupra proiectului de Lege privind instituirea unor măsuri financiare pentru îmbunătăţirea asistenţei medicale

( PLX.  111/2005)
1. Cu adresa nr.PLX. 111  din  30 martie  2005, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a proiectului de Lege privind instituirea unor măsuri financiare pentru îmbunătăţirea asistenţei medicale  ( PLX.   111 /2005) .

La întocmirea raportului, comisia a avut în vedere   avizul Consiliului Legislativ nr.177/8.03.2005.

Proiectul de lege cuprinde reglementări privind achitarea din bugetul Fondului  naţional unic de asigurări sociale de sănătate a sumelor reprezentând contravaloarea medicamentelor eliberate în tratamentul ambulatoriu şi a serviciilor medicale prestate care depăşesc valoarea contractată în anul 2004 de către casele de asigurări de sănătate cu furnizorii de medicamente şi servicii medicale .

Având în vedere că este necesară crearea cadrului legal prin care Casa Naţională de Asigurări de Sănătate să poată deconta, prin casele de asigurări de sănătate, depăşirea valorilor contractuale, comisia propune Plenului Camerei Deputaţilor spre dezbatere şi aprobare proiectul de lege care face obiectul raportului.

2. Proiectul de lege face parte din  categoria legilor ordinare , potrivit prevederilor articolului 73 din Constituţia României, republicată.

3. La dezbaterea proiectului de lege au participat, în conformitate cu prevederile art.51 şi 52 din Regulamentul Camerei Deputaţilor  : dl.Vasile Ciurchea, director general, Casa Naţională de Asigurări de Sănătate , doamna Stamate Irina, consilier , Ministerul Sănătăţii şi dl.Adrian Nan, consilier, Ministerul Finanţelor Publice .

4. La lucrările comisiei din data de 31.03.2005 , din totalul de 15 membri, au fost prezenţi 14 deputaţi. 

Raportul comisiei a fost adoptat cu 7 voturi pentru şi 6 împotrivă.

5. Proiectul de lege a fost adoptat de Senat în şedinţa din 24 martie 2005.

6. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.


În urma dezbaterii, Comisia pentru sănătate şi familie propune Plenului Camerei Deputaţilor admiterea fără modificări a proiectului de Lege privind instituirea unor măsuri financiare pentru îmbunătăţirea asistenţei medicale  ( PLX.   111 /2005).
AMENDAMENTE RESPINSE

În urma dezbaterii, Comisia pentru sănătate şi familie a respins următoarele amendamente:

	Nr.

crt.
	Text iniţial
	Amendamentul propus 

şi autorul acestuia
	Motivare
	Camera Decizională

	0.
	1.
	2.
	3.
	4.

	1.
	Titlul legii

	Dl.dep.dr.Paveliu Sorin ( Grup Parlamentar al PNL )    a propus ca titlul legii să se reformuleze după cum urmează:

„Lege pentru rectificarea bugetului de stat pe anul 2005”


	a) Argumente pentru susţinerea amendamentului: Articolul unic vizează angajamente legale ale anului 2005, afectând fonduri publice ale unei anumite destinaţii, în limita creditelor bugetare aprobate, fiind reglementări specifice exerciţiului bugetar care sunt cuprinse în legea bugetului de stat.
b) Argumente pentru respingerea amendamentului: Obiectul ordonanţei de urgenţă îl reprezintă unele măsuri financiare pentru asigurarea continuităţii în derularea unor acţiuni în domeniul sănătăţii.

	Camera Deputaţilor.

	2.
	Articol unic
	Dl.dep.dr.Paveliu Sorin ( Grup Parlamentar al PNL )   a propus ca articolul unic care devine art.1 să se reformuleze după cum urmează:

„Art.1. – Sumele reprezentând contravaloarea medicamentelor eliberate în tratamentul ambulatoriu şi a serviciilor medicale prestate, care depăşesc valoarea contractată în anul 2004 de către casele de asigurări de sănătate judeţene, respectiv a municipiului Bucureşti, Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti şi Casa Asigurărilor de Sănătate a Ministerului Transporturilor, Construcţiilor şi Turismului cu furnizorii de medicamente şi servicii medicale se cuprind în angajamentele legale ale anului 2005. Limita angajamentelor legale este în valoare de 3.515 miliarde lei.”

	a) Argumente pentru susţinerea amendamentului: Nu se specifică limita în care puteau fi efectuate angajamente.

b) Argumente pentru respingerea amendamentului: Această precizare nu este necesară.

	Camera Deputaţilor.

	3.
	____
	Dl.dep.dr.Paveliu Sorin ( Grup Parlamentar al PNL )   a propus să se introducă un nou text ca  art.2 cu următorul cuprins:

„Dispoziţii tranzitorii

Art.2. – Prezenta lege se adoptă prin derogare de la Legea finanţelor publice 500/2002 cu modificările ulterioare”.
	a) Argumente pentru susţinerea amendamentului: Depăşirile bugetului anului 2004 reprezintă o încălcare a Legii finanţelor publice. Prezenta lege organică poate modifica sau deroga de la o altă lege organică dar Parlamentul nu trebuie să ignore faptul că se face o astfel de încălcare ( art.50 şi 59 din Legea nr.24/2000 privind normele de tehnică legislativă pentru elaborarea actelor normative).

b) Argumente pentru respingerea amendamentului: Prevederile prezentei legi se află în concordanţă cu prevederile art.56 din Legea finanţelor publicce nr.500/2002.

	


Comisia a propus aprobarea proiectului  de lege cu 7 voturi pentru şi 6 voturi împotrivă.

                       PREŞEDINTE,                                                                                                            SECRETAR,

   DEP.ACAD.PROF.DR.MIRCEA IFRIM                                                                 DEP.DR.DIACONESCU RENICĂ
4
1

_966928264.unknown

